Steffen Baumgart

Steffen Baumgart (s. 5. tammikuuta 1972) on saksalainen jalkapallovalmentaja ja entinen hyökkääjä. Tammikuusta 2025 lähtien hän on toiminut Union Berlinin päävalmentajana.
Ura pelaajana

Baumgart aloitti jalkapallouransa SG Dynamo Schwerinissä vuonna 1988. Saksojen jälleenyhdistymisen jälkeen Baumgart siirtyi SpVg Aurichiin, jota edusti Saksan amatöörisarjoissa kolmen vuoden ajan. Hän siirtyi ammattilaiseksi vuonna 1994 liityttyään Hansa Rostockiin.Profil Transfermarkt. Viitattu 2.7.2019.  Lukuun ottamatta VfL Wolfsburgissa viettämäänsä kautta 1998/99, Baumgart edusti Rostockia vuoteen 2002 saakka pelaten yli 180 ottelua Bundesliigassa.Steffen Baumgart Fussballdaten.de. Viitattu 2.7.2019.  Kaudeksi 2002/03 Baumgart siirtyi Union Berlinin paitaan ja vietti seuraavat kautensa 2. Bundesligasa. Kahden Union-kauden jälkeen hän siirtyi Energie Cottbusiin, jonka kanssa juhli nousua Bundesliigaan kauden 2005/06 jälkeen. Baumgart lopetti ammattilaisuransa FC Magdeburgissa kauden 2007/08 jälkeen. Hän pelasi Magdeburg-sopimuksensa jälkeen vielä amatööritasolla.Steffen Baumgart verpflichtet Die Fans. Viitattu 2.7.2019. Steffen Baumgart kickt für SV Woltersdorf SV 1919 Woltersdorf. Viitattu 2.7.2019. 

Ura valmentajana

Baumgart aloitti valmennusuransa Germania Schöneichen apuvalmentajana pelaten seurassa itseksin kaudella 2008/09. Huhtikuun alussa 2009 Baumgart siirtyi 1. FC Magdeburgin päävalmentajaksi.Steffen Baumgart neuer Trainer des 1. FC Magdeburg  FC Magdeburg. Viitattu 2.7.2019.  Baumgartin johdolla seura sijoittui kauden 2008/09 päätteeksi Regionalligassa neljänneksi, eikä nousu 3. Ligaan onnistunut. Hän sai potkut maaliskuussa 2010.Trainer Baumgart in Magdeburg entlassen Rp-Online. Viitattu 2.7.2019. 

Tammikuussa 2012 Baumgart palasi Hansa Rostockiin, kun hänestä tuli seuran apuvalmentaja.Baumgart: Gespielt werden kann später Bild. Viitattu 2.7.2019.  Baumgart toimi Hansan apuvalmentajana kauden 2012/13 loppuun saakka. Tammikuussa 2014 hänestä tuli SSV Köpenick Oberspreen päävalmentaja ja hän luotsasi seuraa kauden 2014/15 loppuun saakka, kunnes siirtyi Berliner AK:n päävalmentajaksi.Baumgart wird Trainer beim Berliner AK Kicker. Viitattu 2.7.2019.  Seura erotti Baumgartin syyskuussa 2016.Berliner AK und Cheftrainer Steffen Baumgart trennen sich  BAK07. Viitattu 2.7.2019. 

Huhtikuussa 2017 Baumgartista tuli Paderborn 07:n päävalmentaja.Steffen Baumgart soll den Klassenerhalt schaffen SCP07. Viitattu 2.7.2019.  Baumgart onnistui pelastamaan seuran putoamiselta 3. Ligassa ja jatkoi valmentajan kaudella 2017/18. Hän luotsasi seuran toiseksi ja joukkue nousi kaudeksi 2018/19 2. Bundesliigan. Paderbornin hyvät peliesitykset jatkuivat Baumgartin johdolla myös sarjatasoa korkeammalla ja kausi päättyi 2. Bundesliigan hopeasijaan. Paderborn nousi sijoituksen myötä Bundesliigaan.Paderborn feiert den Aufstieg Zeit Online. Viitattu 2.7.2019.  Kausi 2019/20 oli Paderbornille vaikea ja lopulta seura putosi kauden päätteeksi takaisin 2. Bundesliigaan.Bundesliga-Abstieg besiegelt: Paderborns Achterbahnfahrt geht weiter Kicker. Viitattu 8.5.2022.  Hän jatkoi seuran valmentajana sopimuskautensa loppuun ja jätti Paderbornin kesällä 2021.Klare Entscheidung SC Paderborn. Viitattu 8.5.2022. 

Kesällä 2021 Baumgart aloitti kaksivuotisella sopimuksella Bundesliiga-joukkue FC Kölnin päävalmentajana.Official | FC Köln appoint Steffen Baumgart as head coach OneFootball. Viitattu 8.5.202.  Baumgartin johdolla Köln pelasi kaudella 2021/22 hyvin ja sijoittui liigassa seitsemänneksi. Kaudella 2022/23 joukkue pelasi eurokentillä Konferenssiliigaa ja sijoittui Bundesliigan keskikastiin sijalle 11. Kausi 2023/24 alkoi heikosti ja syyskauden aikana joukkue juuttui putoamiskamppailuun. Joulutauolle mentäessä seurajohto ja Baumgart purkivat sopimuksensa.FC and Steffen Baumgart go their separate ways FC Köln. Viitattu 9.1.2024. 

Helmikuussa 2024 Baumgartista tuli 2. Bundesliigassa pelanneen Hamburger SV:n päävalmentaja.HSV appoint Steffen Baumgart as new head coach HSV. Viitattu 1.3.2024.  HSV jäi valmentajavaihdoksesta huolimatta sarjassa neljänneksi, eikä onnistunut näin Baumgartinkaan alaisuudessa palaamaan pääsarjatasolle. Seurajohto vapautti hänet tehtävistään marraskuun lopulla 2024. HSV voitti Baumgartin alaisuudessa 12 ottelua, pelasi 7 tasapeliä ja hävisi 8 ottelua.HSV stellt Steffen Baumgart frei HSV. Viitattu 7.1.2025. 

Tammikuussa 2025 Baumgart aloitti Union Berlinin päävalmentajana.Steffen Baumgart is Union's New Head Coach Union Berlin. Viitattu 7.1.2025. 

Lähteet

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1972 syntyneet
Luokka:Elävät henkilöt